title: 2014/543/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на общия бюджет на Европейския съюз за финансовата 2012 година, раздел II – Европейски съвет и Съвет

text:
               5.9.2014

               BG

               Официален вестник на Европейския съюз

               L 266/24

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на общия бюджет на Европейския съюз за финансовата 2012 година, раздел II – Европейски съвет и Съвет
   (2014/543/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2012 година (1),

               —

               като взе предвид консолидираните годишни отчети на Европейския съюз за финансовата 2012 година (COM(2013) 570 – C7-0275/2013) (2),

               —

               като взе предвид годишния доклад на Сметната палата относно изпълнението на бюджета за финансовата 2012 година, придружен от отговорите на институциите (3),

               —

               като взе предвид декларацията за достоверност (4) относно надеждността на отчетите, както и законосъобразността и редовността на свързаните с тях операции, предоставена от Сметната палата за финансовата 2012 година съгласно член 287 от Договора за функционирането на Европейския съюз,

               —

               като взе предвид член 314, параграф 10 и членове 317, 318 и 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 (6) на Съвета, и по-специално членове 164, 165 и 166 от него,

               —

               като взе предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (7),

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0189/2014),

               1.

               Отсрочва своето решение за освобождаване от отговорност на генералния секретар на Съвета във връзка с изпълнението на бюджета на Европейския съвет и Съвета за финансовата 2012 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Европейския съвет, Съвета, Комисията, Съда на Европейския съюз, Сметната палата, Европейския омбудсман и на Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 56, 29.2.2012 г.

      (2)  ОВ C 334, 15.11.2013 г., стр. 1.

      (3)  ОВ C 331, 14.11.2013 г., стр. 1.

      (4)  ОВ C 334, 15.11.2013 г., стр. 122.

      (5)  ОВ L 248, 16.9.2002 г., стр. 1.

      (6)  ОВ L 298, 26.10.2012 г., стр. 1.

      (7)  ОВ C 373, 20.12.2013 г., стр. 1.


title: Решение (ОВППС) 2015/1764 на Съвета от 1 октомври 2015 година за изменение на Решение 2014/512/ОВППС относно ограничителни мерки с оглед на действията на Русия, дестабилизиращи положението в Украйна

text:
               2.10.2015

               BG

               Официален вестник на Европейския съюз

               L 257/42

         РЕШЕНИЕ (ОВППС) 2015/1764 НА СЪВЕТА
   от 1 октомври 2015 година
   за изменение на Решение 2014/512/ОВППС относно ограничителни мерки с оглед на действията на Русия, дестабилизиращи положението в Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 31 юли 2014 г. Съветът прие Решение 2014/512/ОВППС (1) относно ограничителни мерки с оглед на действията на Русия, дестабилизиращи положението в Украйна.

               (2)

               Съветът счита, че посочените ограничителните мерки следва да не засягат европейския космически сектор.

               (3)

               Поради това следва да бъдат разрешени някои операции, свързани с конкретни пиротехнически състави, посочени в Общия списък на оръжията на Европейския съюз (2), които са необходими за използването на ракети носители, експлоатирани от доставчици на услуги по изстрелване на ракети, когато тези доставчици са от държава членка или са установени в държава членка, или за използване при изстрелвания в рамките на космическите програми на Съюза, на неговите държави членки или на Европейската космическа агенция, или за зареждането с гориво на спътници от производители на спътници, установени в държава членка,

         ПРИЕ НАСТОЯЩОТО РЕШЕНИЕ:
   Член 1
   Решение 2014/512/ОВППС се изменя, както следва:

               1)

               В член 2 се добавят следните параграфи:
               „5.   Забраните по параграфи 1 и 3 не се прилагат по отношение на:

                           а)

                           продажбата, доставката, трансфера или износа и вноса, покупката или превоза на хидразин (CAS 302-01-2) в концентрации от 70 % или повече;

                           б)

                           вноса, покупката или превоза на несиметричен диметил хидразин (CAS 57-14-7);

                           в)

                           продажбата, доставката, трансфера или износа, както и вноса, покупката и превоза на монометил хидразин (CAS 60-34-4),

                     за използване при ракети носители, експлоатирани от европейски доставчици на услуги по изстрелване на ракети, или за използване при изстрелвания в рамките на европейски космически програми или за зареждане с гориво на спътници от европейски производители на спътници.
               Количеството при всеки случай на износ на хидразин се изчислява в зависимост от изстрелването или изстрелванията или от спътниците, за които е предназначено, и не надвишава общо количество от 800 kg за всяко отделно изстрелване или спътник. Количеството при всеки случай на износ на монометил хидразин се изчислява в зависимост от изстрелването или изстрелванията или от спътниците, за които е предназначено.
               6.   Забраните по параграф 2 не се прилагат за случаите на предоставяне на техническа помощ, брокерски услуги или други услуги, както и за случаите на предоставяне на финансиране или финансова помощ, свързани с операциите, посочени в параграф 5, букви а), б) и в).
               7.   За операциите, посочени в параграф 5, букви а), б) и в) и в параграф 6, се изисква предварително разрешение от компетентните органи на държавите членки. Държавите членки уведомяват надлежно Съвета за всички случаи, в които дават разрешение. Информацията включва данни за прехвърлените количества и за крайния потребител.“

               2)

               В член 9, параграф 1 се добавя следната алинея:
               „Член 2, параграф 6 се прилага от 9 октомври 2015 г.“

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Люксембург на 1 октомври 2015 година.

            За Съвета

            Председател

         E. SCHNEIDER

      (1)  Решение 2014/512/ОВППС на Съвета от 31 юли 2014 г. относно ограничителни мерки с оглед на действията на Русия, дестабилизиращи положението в Украйна (ОВ L 229, 31.7.2014 г., стр. 13).

      (2)  ОВ C 129, 21.4.2015 г., стр. 1.


title: 2009/959/ЕС: Решение на Комисията от 14 декември 2009 година за изменение на Решение 2007/230/ЕО относно формуляр във връзка със социалното законодателство, свързано с дейностите по автомобилния транспорт (нотифицирано под номер C(2009) 9895) (Текст от значение за ЕИП)

text:
               16.12.2009

               BG

               Официален вестник на Европейския съюз

               L 330/80

      РЕШЕНИЕ НА КОМИСИЯТА

   от 14 декември 2009 година
   за изменение на Решение 2007/230/ЕО относно формуляр във връзка със социалното законодателство, свързано с дейностите по автомобилния транспорт
   (нотифицирано под номер C(2009) 9895)
   (текст от значение за ЕИП)
   (2009/959/ЕС)
   ЕВРОПЕЙСКАТА КОМИСИЯ,
   като взе предвид Договора за Европейския съюз и Договора за функционирането на Европейския съюз,
   като взе предвид Директива 2006/22/ЕО на Европейския парламент и на Съвета от 15 март 2006 г. относно минималните условия за изпълнение на регламенти (ЕИО) № 3820/85 и (ЕИО) № 3821/85 на Съвета относно социалното законодателство, свързано с дейностите по автомобилния транспорт, и за отмяна на Директива 88/599/ЕИО на Съвета (1), и по-специално член 11, параграф 3 и член 13 от нея,
   като има предвид, че:

               (1)

               Основният източник на информация при крайпътните проверки са записите, направени в тахографа. Липсата на записи следва да е оправдана само ако по обективни причини не е било възможно създаването на тахографски записи, включително ръчни вписвания. В такива случаи следва да се изготви удостоверение, потвърждаващо тези причини.

               (2)

               Формулярът за удостоверение, предоставен в приложението към Решение 2007/230/ЕО на Комисията (2), се оказа недостатъчен за обхващане на всички случаи, в които е било технически невъзможно да се регистрират дейностите на водача от записващото оборудване.

               (3)

               С цел да се повиши ефикасността и ефективността на проверката от страна на държавите-членки на съответствието с разпоредбите на Регламент (ЕО) № 561/2006 на Европейския парламент и на Съвета от 15 март 2006 г. за хармонизиране на някои разпоредби от социалното законодателство, свързани с дейностите по автомобилния транспорт, за изменение на регламенти (ЕИО) № 3821/85 и (ЕО) № 2135/98 на Съвета и за отмяна на Регламент (ЕИО) № 3820/85 на Съвета (3), формулярът следва да бъде изменен чрез вмъкването на допълнителни елементи към посочените в член 11, параграф 3 от Директива 2006/22/ЕО.

               (4)

               Формулярът за удостоверение следва да бъде използван само ако с тахографските записи, по обективни технически причини, не може да се докаже спазването на разпоредбите на Регламент (ЕО) № 561/2006.

               (5)

               Мерките, предвидени в настоящото решение, са в съответствие със становището на комитета, учреден съгласно член 18, параграф 1 от Регламент (ЕИО) № 3821/85 на Съвета от 20 декември 1985 г. относно контролните уреди за регистриране на данните за движението при автомобилен транспорт (4),

         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2007/230/ЕО се заменя с текста на приложението към настоящото решение.
   Член 2
   Адресати на настоящото решение са държавите-членки.

      Съставен в Брюксел на 14 декември 2009 година.

            За Комисията

         Antonio TAJANI

            Заместник-председател

      (1)  ОВ L 102, 11.4.2006 г., стр. 35.

      (2)  ОВ L 99, 14.4.2007 г., стр. 14.

      (3)  ОВ L 102, 11.4.2006 г., стр. 1.

      (4)  ОВ L 370, 31.12.1985 г., стр. 8.

      ПРИЛОЖЕНИЕ


title: 2007/739/ЕО: Решение на Съвета от 22 октомври 2007 година относно сключването на споразумение между Европейската общност и Руската федерация за търговия с определени стоманени продукти

text:
               17.11.2007

               BG

               Официален вестник на Европейския съюз

               L 300/51

         РЕШЕНИЕ НА СЪВЕТА
   от 22 октомври 2007 година
   относно сключването на споразумение между Европейската общност и Руската федерация за търговия с определени стоманени продукти
   (2007/739/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133 във връзка с член 300, параграф 2 от него,
   като взе предвид предложението на Комисията,
   като има предвид, че:

               (1)

               Споразумението за партньорство и сътрудничество между Европейските общности и техните държави-членки и Руската федерация (1), наричано по-долу „СПС“, влезе в сила на 1 декември 1997 г.

               (2)

               В член 21, параграф 1 от СПС се предвижда, че търговията с определени стоманени продукти се урежда в дял III от посоченото споразумение, с изключение на член 15 от него, както и от разпоредбите на споразумение за количествените договорености.

               (3)

               За периода 1995—2006 г. търговията с определени стоманени продукти бе предмет на споразумения между страните по СПС. Следователно е уместно да се изработи ново споразумение, което взема предвид развитието в отношенията между страните.

               (4)

               Споразумението следва да бъде одобрено,

         РЕШИ:
   Член 1
   1.   Споразумението между Европейската общност и Руската федерация за търговия с определени стоманени продукти се одобрява от името на Общността.
   2.   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лице(а), упълномощено(и) да подпише(ат) споразумението, за да обвърже Общността.

      Съставено в Люксембург на 22 октомври 2007 година.

            За Съвета

            Председател

         J. SILVA

      (1)  ОВ L 327, 28.11.1997 г., стр. 3.
    ---documentbreak---

               17.11.2007

               BG

               Официален вестник на Европейския съюз

               L 300/52

         СПОРАЗУМЕНИЕ
   между Европейската общност и Руската федерация за търговия с определени стоманени продукти
   ЕВРОПЕЙСКАТА ОБЩНОСТ,
   от една страна, и
   РУСКАТА ФЕДЕРАЦИЯ,
   от друга страна,
   страни по настоящото споразумение,
   КАТО ИМАТ ПРЕДВИД, че Споразумението за партньорство и сътрудничество между Европейските общности и техните държави-членки, от една страна, и Руската федерация, от друга страна (1), наричано по-долу „СПС“, влезе в сила на 1 декември 1997 г.;
   КАТО ИМАТ ПРЕДВИД, че страните желаят да насърчават системното и справедливо развитие на търговията със стомана между Европейската общност (наричана по-долу „Общността“) и Руската федерация (наричана по-долу „Русия“);
   КАТО ИМАТ ПРЕДВИД, че в член 21 от СПС се предвижда търговията с продуктите на бившата Европейска общност за въглища и стомана (наричана по-долу „ЕОВС“) да се урежда от разпоредбите на част III, с изключение на член 15, и от разпоредбите на споразумение;
   КАТО ИМАТ ПРЕДВИД, че настоящото споразумение представлява споразумението, посочено в член 21 от СПС;
   КАТО ВЗЕМАТ ПОД ВНИМАНИЕ процеса на присъединяване на Русия към Световната търговска организация (СТО) и подкрепата на Общността за интегрирането на Русия в системата на международната търговия;
   КАТО ИМАТ ПРЕДВИД, че за периода 1995—2006 г. търговията с определени стоманени продукти е била предмет на споразумения; следователно е уместно да се изготви ново споразумение, което отчита развитието в отношенията между страните;
   КАТО ИМАТ ПРЕДВИД, че споразумението следва да бъде придружено от сътрудничество между страните, обхващащо стоманодобивната промишленост на всяка от тях, включително подходящ обмен на информация в рамките на контактната група за въглищата и стоманата, предвидена в протокол 1 към СПС,
   СЕ СПОРАЗУМЯХА ЗА СЛЕДНОТО:
   Член 1
   1.   Настоящото споразумение се прилага за търговията със стоманените продукти на бившата ЕОВС.
   2.   Търговията със стоманени продукти, посочени в приложение I, може да подлежи на количествени ограничения.
   3.   Търговията със стоманени продукти, непосочени в приложение I, не подлежи на количествени ограничения.
   4.   За стоманени продукти и области, които са извън приложото поле на настоящото споразумение, се прилагат съответните разпоредби на СПС.
   Член 2
   1.   Страните се споразумяват за срока на действие на настоящото споразумение да установят и запазят количествените договорености, като в съответствие с приложение II определят ограниченията, приложими за руския износ към Общността на посочените в приложение I продукти. Този износ подлежи на системата за двойна проверка, посочена в приложения към настоящото споразумение протокол А.
   2.   Страните се споразумяват, че вносът от Русия в Общността на включени в приложение I продукти за периода от 1 януари 2007 г. до влизането в сила на настоящото споразумение се приспада от количествените ограничения, посочени в приложение II.
   3.   Вносът на количества в превишение на посочените в приложение II се разрешава в случаите, когато стоманодобивната промишленост на Общността не е в състояние да задоволи вътрешното търсене и това води до недостиг в предлагането на един или повече продукти, изброени в приложение I. По искане на една от страните незабавно се провеждат консултации за определяне на равнището на недостиг въз основа на обективни доказателства. След приключване на консултациите Общността започва вътрешните си процедури за увеличаване на посочените в приложение II количествени ограничения.
   4.   Страните се споразумяват да разгледат възможността за увеличаване на количествените ограничения, посочени в приложение II, в случай че страна — кандидат за членство в Европейския съюз, се присъедини към него преди изтичането на срока на това споразумение.
   Член 3
   1.   Вносът на митническата територия на Общността за свободно обращение на посочените в приложение I продукти е обусловен от представяне на разрешение за внос, издадено от компетентен орган на държава-членка въз основа на представяне на лиценз за износ, изготвен от органите на Русия, и на доказателство за произход в съответствие с разпоредбите на приложения към настоящото споразумение протокол А.
   2.   Вносът на митническата територия на Общността на посочените в приложение I продукти не подлежи на количествените ограничения, посочени в приложение II, ако тези продукти са декларирани като предназначени за реекспорт извън Общността в непроменено или преработено състояние, в рамките на административната система за контрол, съществуваща на територията на Общността.
   3.   Пренасянията към съответните количествени ограничения за следващата календарна година на частта от количествените ограничения, която не е била използвана през която и да било календарна година, се разрешава до 7 % от количественото ограничение, посочено в приложение II за съответната група продукти за годината, в която не са били използвани. В случай че възнамерява да се възползва от тази разпоредба, Русия уведомява Общността за това не по-късно от 31 март на следващата година.
   4.   До 7 % от количественото ограничение за определена група продукти може да се прехвърля към една или повече други групи в рамките на същата категория продукти, тоест в рамките на категория SA или SB. Освен това прехвърляния между категории SA и SB са позволени до 25 000 тона. В допълнение други количества до 25 000 тона могат да бъдат прехвърляни между SA и SB по споразумение между страните. След искане от страна на Русия за прехвърляне на тези допълнителни 25 000 тона Общността информира Русия за своето решение в разумен срок, по възможност в рамките на 60 дни от датата на получаване на искането. Тези прехвърляния могат да се извършат веднъж в рамките на календарната година. Всяка корекция на количествените ограничения, произтичаща от прехвърляне, се отнася само до текущата календарна година. В случай че възнамерява да се възползва от тази разпоредба, Русия уведомява Общността за това не по-късно от 1 май.
   Член 4
   1.   С оглед постигане на възможно най-голяма ефективност на системата за двойна проверка и за да се сведат до минимум възможностите за злоупотреба и заобикаляне:

               —

               органите на Общността информират Русия до 28-о число на всеки месец за издадените през предходния месец разрешения за внос;

               —

               руските органи информират Общността до 28-о число на всеки месец за издадените през предходния месец лицензи за износ.

         В случай на съществени различия, въпреки отчитането на фактора време, свързани с предаването на тази информация, всяка от страните може да поиска консултации, които започват незабавно.
   2.   Без да се засяга параграф 1 и с оглед гарантиране на правилното прилагане на настоящото споразумение, Общността и Русия се споразумяват да предприемат всички необходими стъпки, за да предотвратяват, разследват и предприемат всички необходими съдебни и/или административни действия срещу заобикалянето, по-специално претоварване, промяна на маршрута, подаване на декларация с невярно съдържание относно страната или мястото на произход, подправяне на документи, подаване на декларация с невярно съдържание относно количествата, описанието или класификацията на стоките. Във връзка с това Общността и Русия се споразумяват да установят необходимите правни разпоредби и административни процедури, позволяващи предприемането на ефективни действия против такова заобикаляне, като тези действия включват приемане на правно обвързващи корективни мерки срещу съответните износители и/или вносители.
   3.   В случай че Общността въз основа на наличната информация смята, че настоящото споразумение се заобикаля, тя може да поиска консултации с Русия, които се провеждат незабавно.
   4.   До приключване на консултациите по параграф 3 Русия, като предпазна мярка и ако има такова искане от страна на Общността, предприема необходимите мерки, за да гарантира, че при наличие на достатъчно доказателства за заобикаляне корекциите на количествените ограничения, подлежащи на договаряне след консултациите по параграф 3, се правят за календарната година, в която е направено искане за консултации по параграф 3, или за следващата година, ако ограничението за съответната календарна година е изчерпано.
   5.   Ако в хода на консултациите по параграф 3 страните не могат да постигнат взаимно удовлетворително решение, Общността има право:

               а)

               при наличие на достатъчно доказателства, че стоманените продукти с произход от Русия, предмет на настоящото споразумение, са били внесени при заобикаляне на настоящото споразумение, да приспадне съответните количества от количествените ограничения, установени съгласно споразумението;

               б)

               при наличие на достатъчно доказателства, че е била подадена декларация с невярно съдържание относно описанието на количествата или класификацията, да откаже вноса на въпросните продукти.

         6.   Страните се споразумяват да си сътрудничат напълно за предотвратяване и ефективно справяне с всички проблеми, произтичащи от заобикалянето на настоящото споразумение.
   Член 5
   1.   Количествените ограничения, установени съгласно настоящото споразумение относно вноса в Общността на определени стоманени продукти, посочени в приложение I, не се представят от Общността в разбивки по регионални дялове.
   2.   Страните си сътрудничат с цел предотвратяване на внезапни и пораждащи вредни последици промени в традиционните търговски потоци към Общността. В случай че настъпи внезапна и пораждаща вредни последици промяна в традиционните търговски потоци (включително регионална концентрация или загуба на традиционни клиенти), Общността има право да поиска консултации с оглед намиране на задоволително решение на проблема. Тези консултации се провеждат незабавно.
   3.   Русия се стреми да гарантира, че износът към Общността на посочените в приложение I продукти се разпределя възможно най-равномерно в рамките на годината. В случай че настъпи внезапна и пораждаща вредни последици промяна във вноса, Общността има право да поиска консултации с оглед намиране на удовлетворително решение на проблема. Тези консултации се провеждат незабавно.
   4.   В допълнение към задължението по параграф 3, в случаите, когато издадените от руските органи лицензи са достигнали 90 % от количествените ограничения за съответната календарна година, всяка от страните може да поиска консултации относно количествените ограничения за тази година. Тези консултации се провеждат незабавно. До приключване на тези консултации руските органи могат да продължат да издават лицензи за износ за посочените в приложение I продукти, при условие че те не надвишават количествата, определени в приложение II.
   Член 6
   1.   Когато някой от продуктите, посочени в приложение I, се внася в Общността от Русия при условия, които причиняват или създават опасност от причиняване на значителна вреда за производителите от Общността на подобни продукти, Общността предоставя на Русия цялата подходяща информация с оглед намиране на приемливо решение за двете страни. Страните започват консултации в кратки срокове.
   2.   В случай че посочените в параграф 1 консултации не доведат до споразумение в 30-дневен срок от искането на Общността за консултации, Общността може да се възползва от правото си да предприеме действия по приемането на предпазните мерки съгласно разпоредбите на СПС.
   3.   Независимо от разпоредбите на настоящото споразумение се прилагат разпоредбите на член 18 от СПС.
   Член 7
   1.   Класификацията на продуктите, обхванати от настоящото споразумение, се основава на тарифите и статистическата номенклатура на Общността, наричана по-долу „комбинирана номенклатура“, или съкратено „КН“. Всяко изменение на комбинираната номенклатура (КН), направено в съответствие с действащите в Общността процедури, касаещо посочените в приложение I продукти, или всяко решение, отнасящо се до класификацията на стоки, няма за последица намаляването на количествените ограничения за продуктите, посочени в приложение II.
   2.   Произходът на обхванатите от настоящото споразумение продукти се определя в съответствие с действащите в Общността правила. Всяко изменение на правилата за произход се съобщава на Русия и няма за последица намаляването на количествените ограничения по настоящото споразумение. Процедурите за контрол на произхода на посочените по-горе продукти са определени в протокол А.
   Член 8
   1.   Без да се засяга периодичният обмен на информация относно лицензите за износ и разрешителните за внос съгласно член 4, параграф 1, страните се споразумяват да си разменят налична статистическа информация, свързана с търговията с определените в приложение I продукти, с подходяща периодичност, отчитаща най-кратките възможни периоди на изготвяне на такава информация; тази информация обхваща издадените съгласно член 3 лицензи за износ и разрешителни за внос, както и статистическите данни за вноса и износа на съответните продукти.
   2.   Всяка от страните може да поиска консултации в случай на съществени несъответствия в разменената информация.
   Член 9
   1.   Без да се засягат разпоредбите относно предвидените в предходните членове консултации във връзка с особени обстоятелства, по искане на всяка от страните се провеждат консултации по всеки проблем, произтичащ от прилагането на настоящото споразумение. Консултациите се провеждат в дух на сътрудничество и с желание за изглаждане на различията между страните.
   2.   В случаите, когато настоящото споразумение предвижда незабавно провеждане на консултации, страните се ангажират да използват всички разумни средства, за да гарантират изпълнението на това задължение.
   3.   За всички останали консултации се прилагат следните разпоредби:

               —

               всяко искане на консултации се нотифицира в писмен вид на другата страна,

               —

               когато е уместно, в разумен срок към искането се прилага доклад, в който се посочват причините за консултациите,

               —

               консултациите започват в срок един месец от датата на искането,

               —

               при консултациите се полагат усилия за постигане на взаимно приемлив резултат в рамките на един месец от започването им, освен ако срокът не бъде удължен по споразумение между страните.

         Член 10
   1.   Настоящото споразумение влиза в сила в деня на подписването му. Споразумението остава в сила до 31 декември 2008 г., освен ако страните не се споразумеят за изменението му или то не бъде денонсирано или прекратено в съответствие с разпоредбите на параграф 3 или 4. След 31 декември 2008 г. настоящото споразумение се подновява автоматично ежегодно, при условие че някоя от страните не отправи писмено предизвестие до другата страна за денонсиране на споразумението най-малко шест месеца преди изтичане на срока му. При всяко годишно подновяване количествата във всяка група продукти се увеличават с 2,5 %.
   2.   Всяка от страните може да предложи по всяко време изменения в настоящото споразумение, като за това се изисква взаимно съгласие на страните, а измененията влизат в сила по споразумение между тях.
   3.   Всяка от страните може да денонсира настоящото споразумение, при условие че е било отправено предизвестие от най-малко шест месеца. В такъв случай споразумението се прекратява с изтичане на срока на предизвестието, а ограниченията, определени в настоящото споразумение, се намаляват пропорционално до датата, на която денонсирането влиза в сила, освен ако страните не решат друго.
   4.   В случай че Русия се присъедини към СТО преди изтичане на срока на настоящото споразумение, споразумението се прекратява смятано от датата на присъединяването.
   5.   Приложенията, съгласуваният протокол, декларациите и протокол А, приложени към настоящото споразумение, представляват неразделна част от него.

      Настоящото споразумение се съставя в екземпляр на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и руски език, като текстовете на всеки един от тези езици са автентични.
      Изготвено в Мафра на двадесет и шести октомври, две хиляди и седма година.
      Hecho en Mafra, el veintiseis de octubre de dos mil siete.
      V Mafře dne dvacátého šestého října dva tisíce sedm.
      Udfærdiget i Mafra, den seksogtyvende oktober to tusind og syv.
      Geschehen zu Mafra am sechsundzwanzigsten Oktober zweitausendsieben.
      Sõlmitud Mafras kahekümne kuuendal oktoobril kahe tuhande seitsmendal aastal.
      Έγινε στη Μάφρα, στις είκοσι έξι Οκτωβρίου δύο χιλιάδες επτά.
      Done at Mafra on the twenty-sixth day of October in the year two thousand and seven.
      Fait à Mafra, le vingt-six octobre deux mille sept.
      Fatto a Mafra, addì ventisei ottobre duemilasette.
      Mafrā, divi tūkstoši septītā gada divdesmit sestajā oktobrī.
      Priimta Mafroje, du tūkstančiai septintųjų metų spalio dvidešimt šeštą dieną.
      Kelt Mafrában, a kétezer-hetedik év október havának huszonhatodik napján.
      Magħmul f'Mafra, fis-sitta u għoxrin jum ta' Ottubru fis-sena elfejn u sebgħa.
      Gedaan te Mafra, de zesentwintigste oktober tweeduizendzeven.
      Sporządzono w Mafrze dnia dwudziestego szóstego października dwa tysiące siódmego roku.
      Feito em Mafra, em vinte e seis de Outubro de dois mil e sete.
      Întocmit la Mafra la douăzeci și șase octombrie două mii șapte.
      V Mafre dvadsiateho šiesteho októbra dvetisícsedem.
      V Mafri, šestindvajsetega oktobra leta dva tisoč sedem.
      Tehty Mafrassa kahdentenakymmenentenäkuudentena päivänä lokakuuta vuonna kaksituhattaseitsemän.
      Som skedde i Mafra den tjugosjätte oktober år tjugohundrasju.
      Совершено в г. Мафра двадцать шестого октября 2007 г.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         За Европейскoe сообщнестbo

         За Руската Федерация
         Por la Federación de Rusia
         Za Ruskou federaci
         For Den Russiske Føderation
         Für die Russische Föderation
         Venemaa Föderatsiooni nimel
         Για τη Ρωσική Ομοσπονδία
         For the Russian Federation
         Pour la Fédération de Russie
         Per la Federazione russa
         Krievijas Federācijas vārdā
         Rusijos Federacijos vardu
         Az Orosz Föderáció részéről
         Għall-Federazzjoni Russa
         Voor de Russische Federatie
         W imieniu Federacji Rosyjskiej
         Pela Federação da Rússia
         Pentru Federația Rusă
         Za Ruskú federáciu
         Za Rusko federacijo
         Venäjän federaation puolesta
         På ryska federationen vägnar
         За Российскую Федерацико

      (1)  ОВ L 327, 28.11.1997 г., стр. 3.
   ПРИЛОЖЕНИЕ I
   SA. Плосковалцувани продукти
   SA1. На рулони

               7208100000

               7208250000

               7208260000

               7208270000

               7208360000

               7208370010

               7208370090

               7208380010

               7208380090

               7208390010

               7208390090

               7211140010

               7211190010

               7219110000

               7219121000

               7219129000

               7219131000

               7219139000

               7219141000

               7219149000

               7225303010

               7225401510

               7225502010

               7225301000

               7225309000

         SA2. Тежки плоскости

               7208400010

               7208512010

               7208512091

               7208512093

               7208512097

               7208512098

               7208519100

               7208519810

               7208519891

               7208519899

               7208529100

               7208521000

               7208529900

               7208531000

               7211130000

         SA3. Други плосковалцувани продукти

               7208400090

               7208539000

               7208540000

               7208908010

               7209150000

               7209161000

               7209169000

               7209171000

               7209179000

               7209181000

               7209189100

               7209189900

               7209250000

               7209261000

               7209269000

               7209271000

               7209279000

               7209281000

               7209289000

               7209908010

               7210110010

               7210122010

               7210128010

               7210200010

               7210300010

               7210410010

               7210490010

               7210500010

               7210610010

               7210690010

               7210701010

               7210708010

               7210903010

               7210904010

               7210908091

               7211140090

               7211190090

               7211233091

               7211238091

               7211290010

               7211908010

               7212101000

               7212109011

               7212200011

               7212300011

               7212402010

               7212402091

               7212408011

               7212502011

               7212503011

               7212504011

               7212506111

               7212506911

               7212509013

               7212600011

               7212600091

               7219211000

               7219219000

               7219221000

               7219229000

               7219230000

               7219240000

               7219310000

               7219321000

               7219329000

               7219331000

               7219339000

               7219341000

               7219349000

               7219351000

               7219359000

               7225401290

               7225409000

         SA4. Продукти от легирани стомани

               7226200010

               7226912000

               7226919100

               7226919900

               7226997010

         SA5. Валццувани върху четирите си страни легирани ламарини

               7225401230

               7225404000

               7225406000

               7225990010

         SA6. Легирани ламарини, студеновалцувани и покрити ламарини

               7225508000

               7225910010

               7225920010

               7226920010

         SB. Дълги продукти
   SB1. Греди

               7207198010

               7207208010

               7216311000

               7216319000

               7216321100

               7216321900

               7216329100

               7216329900

               7216331000

               7216339000

         SB2. Валцдрат

               7213100000

               7213200000

               7213911000

               7213912000

               7213914100

               7213914900

               7213917000

               7213919000

               7213991000

               7213999000

               7221001000

               7221009000

               7227100000

               7227200000

               7227901000

               7227905000

               7227909500

         SB3. Други дълги продукти

               7207191210

               7207191291

               7207191299

               7207205200

               7214200000

               7214300000

               7214911000

               7214919000

               7214991000

               7214993100

               7214993900

               7214995000

               7214997100

               7214997900

               7214999500

               7215900010

               7216100000

               7216210000

               7216220000

               7216401000

               7216409000

               7216501000

               7216509100

               7216509900

               7216990010

               7218992000

               7222111100

               7222111900

               7222118100

               7222118900

               7222191000

               7222199000

               7222309710

               7222401000

               7222409010

               7224900289

               7224903100

               7224903800

               7228102000

               7228201010

               7228201091

               7228209110

               7228209190

               7228302000

               7228304100

               7228304900

               7228306100

               7228306900

               7228307000

               7228308900

               7228602010

               7228608010

               7228701000

               7228709010

               7228800010

               7228800090

               7301100000

         ПРИЛОЖЕНИЕ II
   КОЛИЧЕСТВЕНИ ОГРАНИЧЕНИЯ

               (Тонове)

               Продукти

               2007 г.

               2008 г.

               SA. Плосковалцувани продукти

                  SA1. На рулони

               1 042 090

               1 035 000

                  SA2. Тежки плоскости

               270 820

               275 000

                  SA3. Други плосковалцувани продукти

               565 770

               595 000

                  SA4. Легирани продукти

               94 860

               105 000

                  SA5. Валцувани върху четирите си страни легирани ламарини

               20 460

               25 000

                  SA6. Легирани ламарини, студеновалцувани и покрити

               105 000

               110 000

               SB. Дълги продукти

                  SB1. Греди

               55 800

               55 000

                  SB2. Валцдрат

               275 000

               324 000

                  SB3. Други дълги продукти

               474 200

               507 000

                  Бележка: SA и SB отговарят на категории продукти.
               От SA1—SA6 и от SB1—SB3 отговарят на групи продукти.

         СЪГЛАСУВАН ПРОТОКОЛ
   В контекста на настоящото споразумение страните се споразумяват, че:

               —

               в изпълнение на задължението за обмен на информация, предвидено в член 4, параграф 1 относно лицензите за износ и разрешенията за внос, страните предоставят тази информация по държави-членки, в допълнение към информацията за Общността като цяло,

               —

               в случай че в хода на консултациите по член 5, параграф 2 страните не могат да постигнат взаимно удовлетворително решение, правителството на Русия ще съдейства, ако бъде направено такова искане от Общността, като не издава лицензи за износ, които допълнително биха утежнили проблемите, произтичащи от внезапни и пораждащи вредни последици промени в традиционните търговски потоци, като се подразбира, че Русия може да продължи да издава лицензи за други местоназначения в Общността,

               —

               страните си сътрудничат тясно с цел предотвратяване на внезапни и пораждащи вредни последици промени в традиционните търговски потоци към Общността по отношение на рулони (група от продукти SA1); Русия ще доставя с предимство тези продукти на традиционните си клиенти, за да се избегнат смущения на пазара на Общността, и двете страни незабавно се уведомяват в случай на всякакви появили се проблеми, и

               —

               Русия отчита чувствителния характер на малките регионални пазари на територията на Общността както по отношение на традиционните нужди от доставки, така и с оглед избягване на регионални концентрации.

         ДЕКЛАРАЦИЯ № 1
   Русия заявява, че може да поиска увеличаване на количествените ограничения, посочени в приложение II, ако руски оператори учредят центрове за техническо обслужване в Общността, в които допълнително ще се обработват обхванатите от настоящото споразумение стоманени продукти, внесени от Русия. В такъв случай Общността разглежда това искане за увеличаване и, ако се налага, страните започват консултации.
   ДЕКЛАРАЦИЯ № 2
   Всяка от страните се стреми към постигане на пълна либерализация на търговията със стоманени продукти. Двете страни признават също, че важно условие за насърчаване на търговията между тях е съвместимостта на действащите на територията на всяка от страните разпоредби за конкуренцията, държавните помощи, както и разпоредбите в областта на околната среда. За тази цел и по искане на Русия Общността предоставя техническа помощ в рамките на съответно определените за тази цел бюджетни средства, за да помогне на Русия да приеме и прилага нормативни разпоредби, съвместими с разпоредбите, приети и прилагани от Общността. Техническата помощ се предоставя посредством подробни съгласувани между двете страни проекти.
   ДЕКЛАРАЦИЯ № 3
   Страните се споразумяват, че няма да прилагат по отношение на другата страна количествени ограничения, мита, такси или други мерки с равностоен ефект по отношение на износа на железен скрап и отпадъци по позиция 7204 от Комбинираната номенклатура на ЕО, без да се засягат разпоредбите на член 19 от СПС.
   Без да се засяга предходният параграф, Русия прилага понастоящем такса по отношение на износа на железен скрап и отпадъци по позиция 7204 от Комбинираната номенклатура на ЕО. Тази такса понастоящем възлиза на 15 %, но не по-малко от 15 EUR на тон, за всички продукти от позиция 7204, с изключение на продукти от подпозиция 7204 41 00, за които таксата е 5 %.
   Страните се споразумяват да продължат дискусията за намиране на удовлетворително решение. Освен това се приема, че количествените ограничения, посочени в приложение II към споразумението, ще бъдат увелечени с 12 %, ако Русия напълно отмени таксата, или с по-нисък, подлежащ на допълнително определяне процент, в случай че тази такса бъде намалена, при условие че Русия не въведе никакви други мерки, които биха представлявали пречка за свободния износ.
   От особен интерес за Общността са продуктите: 7204 10 00, 7204 21 10, 7204 41 10, 7204 49 10, 7204 49 30, 7204 49 91 и 7204 49 99.
   ПРОТОКОЛ А
   ДЯЛ I
   КЛАСИФИКАЦИЯ
   Член 1
   Компетентните органи на Общността се задължават да информират Русия за всякакви промени в Комбинираната номенклатура (КН) с пълно описание на продукти, обхванати от настоящото споразумение, най-малко един месец преди датата на тяхното влизане в сила в Общността.
   ДЯЛ II
   ПРОИЗХОД
   Член 2
   1.   Продуктите, обхванати от настоящото споразумение, с произход Русия (произход, определен в съответствие с приложимите общностни регламенти) за износ към Общността в съответствие с договореностите, установени с настоящото споразумение, се съпровождат от сертификат за руски произход, съставен в съответствие с образеца, приложен към настоящия протокол.
   2.   Сертификатът за произход се заверява от компетентните руски организации, оправомощени съгласно руското законодателство, по отношение на обстаятелството дали съответните продукти могат да бъдат смятани за продукти с произход от Русия.
   Член 3
   Сертификатът за произход се издава само при писмено заявление, подадено от износителя или на отговорност на износителя, от упълномощен представител. Компетентните руски организации, оправомощени съгласно руското законодателство, следят за правилното попълване на сертификата за произход и за тази цел те изискват всички необходими писмени доказателства или провеждат всички проверки, които счетат за подходящи.
   Член 4
   Откриването на незначителни несъответствия между направените твърдения в сертификата за произход и тези, отразени в документите, представени пред митницата за целите на уреждане на формалностите по вноса на продуктите, не поставя ipso facto под съмнение твърденията в сертификата.
   ДЯЛ III
   СИСТЕМА НА ДВОЙНА ПРОВЕРКА ПО ОТНОШЕНИЕ НА ПРОДУКТИ, ПОДЛЕЖАЩИ НА КОЛИЧЕСТВЕНИ ОГРАНИЧЕНИЯ
   РАЗДЕЛ I
   Износ
   Член 5
   Компетентните руски държавни органи издават лиценз за износ по отношение на всички пратки от Русия на стоманени продукти, обхванати от споразумението, в рамките на съответните количествени ограничения, определени в приложение II към споразумението.
   Член 6
   1.   Лицензът за износ се съставя съобразно образеца, приложен към настоящия протокол, и важи за износа в рамките на митническата територия на Общността.
   2.   Всеки лиценз за износ следва да удостоверява inter alia, че количеството на съответния продукт е приспаднато от приложимото количествено ограничение, установено за съответния продукт в приложение II към споразумението.
   Член 7
   Компетентните органи на Общността следва да бъдат незабавно уведомявани за отмяната или изменението на всеки един вече издаден лиценз за износ.
   Член 8
   1.   Износът се приспада от установеното количествено ограничение за годината, в която е било извършено изпращането на стоки, дори ако лицензът за износ е издаден след това изпращане.
   2.   За целите на прилагането на параграф 1 изпращането на стоки се смята за извършено на датата на тяхното натоварване на транспортното средство, с което се осъществява износът, както е удостоверено от товарителницата или друг документ за превоз.
   РАЗДЕЛ II
   Внос
   Член 9
   Допускането в свободно обращение в Общността на продуктите, обхванати от споразумението, подлежи на представяне на разрешение за внос.
   Член 10
   1.   Вносителят представя лиценз за износ не по-късно от 31 март на годината след тази, в която стоките, предмет на лиценза, са били изпратени.
   2.   Компетентните органи на Общността издават разрешението за внос, посочено в член 9, в срок от десет работни дни от представянето от вносителя на оригинала на съответния лиценз за износ.
   3.   Разрешенията за внос са валидни четири месеца от датата на тяхното издаване по отношение на вноса в рамките на митническата територия на Общността.
   4.   Компетентните органи на Общността отменят издадено вече разрешение за внос при отнемане на съответния лиценз за износ.
   Въпреки това, ако компетентните органи на Общността бъдат уведомени за отнемането или отмяната на лиценз за износ едва след пускането за свободно обращение на продуктите в Общността, съответните количества се приспадат от установените ограничения за този продукт.
   Член 11
   Ако компетентните органи на Общността установят, че общите количества на продуктите, предмет на лицензи за износ, издадени от компетентни органи на Русия, превишават количествените ограничения, посочени в приложение II към споразумението, органите на Общността спират по-нататъшното издаване на разрешения за внос. В този случай компетентните органи на Общността незабавно информират компетентните органи на Русия и незабавно се започват консултации съгласно член 9, параграф 2 от споразумението.
   ДЯЛ IV
   ФОРМА И ИЗГОТВЯНЕ НА ЛИЦЕНЗИ ЗА ИЗНОС И СЕРТИФИКАТИ ЗА ПРОИЗХОД И ОБЩИ РАЗПОРЕДБИ ОТНОСНО ИЗНОСА КЪМ ОБЩНОСТТА
   Член 12
   1.   Лицензът за износ и сертификатът за произход могат да съдържат допълнителни екземпляри, надлежно обозначени като такива. Те се съставят на английски език. Ако те се попълват на ръка, вписванията следва да бъдат направени с мастило и с печатни букви.
   Документите следва да бъдат с размери 210 × 297 мм. Използва се бяла проклеена хартия без механична маса, оразмерена за писане и с тегло не по-малко от 25 г/м2. Ако документите съдържат няколко екземпляра, само най-горният екземпляр, който е оригиналът, има отпечатан фон гийош. Този екземпляр носи ясно обозначение „оригинал“, а останалите екземпляри се обозначават с „копия“. Само оригиналът се приема от компетентните органи на Общността за валиден за целите на износа за Общността в съответствие с разпоредбите на настоящото споразумение.
   2.   Всеки документ носи стандартизиран сериен номер, отпечатан или не, чрез който той може да бъде идентифициран.
   Номерът се съставя от следните елементи:

               —

               две букви, обозначаващи страната износителка, както следва: RU,

               —

               две букви, обознаващи държава-членка, посочена за митническо освобождаване, както следва:

                           BE

                           =

                           Белгия

                           BG

                           =

                           България

                           CZ

                           =

                           Чешката република

                           DK

                           =

                           Дания

                           DE

                           =

                           Германия

                           EE

                           =

                           Естония

                           EL

                           =

                           Гърция

                           ES

                           =

                           Испания

                           FR

                           =

                           Франция

                           IE

                           =

                           Ирландия

                           IT

                           =

                           Италия

                           CY

                           =

                           Кипър

                           LV

                           =

                           Латвия

                           LT

                           =

                           Литва

                           LU

                           =

                           Люксембург

                           HU

                           =

                           Унгария

                           MT

                           =

                           Малта

                           NL

                           =

                           Нидерландия

                           AT

                           =

                           Австрия

                           PL

                           =

                           Полша

                           PT

                           =

                           Португалия

                           RO

                           =

                           Румъния

                           SI

                           =

                           Словения

                           SK

                           =

                           Словакия

                           FI

                           =

                           Финландия

                           SE

                           =

                           Швеция

                           GB

                           =

                           Обединеното кралство,

               —

               едноцифрено число за обозначаване на съответната година, съответстващо на последната цифра от годината, напр. „7“ за 2007 г.,

               —

               двуцифрено число от 01 до 99, с което се обозначава съответното бюро, което издава документа в страната износителка,

               —

               петцифрено число от 00001 до 99999, присвоено на държавата-членка, посочена за митническо осовобждаване.

         Член 13
   Лицензът за износ и сертификатът за произход могат да бъдат издадени след изпращането на продуктите, за които се отнасят. В такива случаи те следва да съдържат обозначение „издаден впоследствие“.
   Член 14
   1.   В случай че лицензът за износ или сертификатът за произход е откраднат, изгубен или унищожен, износителят може да подаде заявление до компетентните руски органи, издали документа, за дубликат, който да бъде издаден въз основа на документите за износ, с които разполага. Дубликатът на издадения по този ред сертификат или лиценз съдържа обозначението „дубликат“.
   2.   Дубликатът носи датата на оригиналния лиценз за износ или сертификат за произход.
   ДЯЛ V
   АДМИНИСТРАТИВНО СЪТРУДНИЧЕСТВО
   Член 15
   Общността и Русия си сътрудничат тясно за прилагането на разпоредбите на настоящия протокол. За тази цел двете страни улесняват контактите и обмена на мнения, включително по технически въпроси.
   Член 16
   С оглед осигуряване правилното прилагане на настоящия протокол Общността и Русия предоставят взаимна помощ за проверяване на истинността и точността на издадените лицензии за износ и сертификати за произход, както и на всички декларации, направени според условията на настоящия протокол.
   Член 17
   Русия изпраща на Общността (Европейската комисия) имената и адресите на компетентните руски държавни органи, оправомощени да издават и проверяват лицензии за износ и сертификати за произход, и на компетентните руски организации, оправомощени съгласно руското законодателство да издават сертификати за произход, заедно с използваните от тях образци от печатите и подписите. Русия уведомява Общността (Европейската комисия) за всяка промяна в тези данни.
   Член 18
   1.   Последващи проверки на сертификатите за произход се извършват на случаен принцип или когато компетентните органи на Общността имат основателни съмнения относно истинността на сертификатите или лицензите или по отношение на точността на информацията за истинския произход на съответните продукти.
   2.   В такива случаи компетентните органи на Общността връщат сертификата за произход или лиценза за износ или копие от тях на съответните руски органи, като, ако е уместно, излагат причините, засягащи формата или съдържанието на документа, които са дали основание за разследването. Ако е представена фактурата, тази фактура или копие от нея се прилага към сертификата или към лиценза, или към копията им. Органите предоставят всякаква друга получена информация, която сочи, че данните, посочени в съответния сертификат или лиценз, са неточни.
   3.   Разпоредбите на параграф 1 се прилагат и за последващи проверки на сертификати за произход, предвидени в член 2 от настоящия протокол.
   4.   Резултатите от последващите проверки, извършени в съответствие с параграфи 1 и 2, се съобщават на компетентните органи на Общността в срок, не по-дълъг от три месеца. В съобщената информация се посочва дали спорният сертификат или лиценз се отнасят до фактически изнасяните стоки и дали тези стоки отговарят на условията за износ според установените в споразумението договорености. Информацията съдържа също, по искане на Общността, копия от всички документи, необходими за установяване на фактите, и по-специално истинския произход на стоките.
   5.   За целите на последващата проверка на сертификати за произход компетентните руски органи съхраняват екземпляр от сертификатите и всички документи за износ, свързани с тях, за не по-малко от една година след изтичането на срока на споразумението.
   6.   Прибягването до процедурата за проверка на случаен принцип, посочена в настоящия член, не следва да съставлява пречка за допускането в свободно обращение на съответните продукти.
   Член 19
   1.   Когато посочената в член 18 процедура за проверка или когато информацията, с която разполагат компетентните органи на Общността или на Русия, сочи или изглежда да сочи, че е налице заобикаляне или нарушение на разпоредбите на споразумението, двете страни си сътрудничат тясно и в подходящи кратки срокове, за да предотвратят всяко подобно заобикаляне или нарушение.
   2.   За тази цел компетентните руски органи по тяхна инициатива или по искане на Общността извършват подходящи проверки или организират провеждането на такива разследвания по отношение на операции, с които се заобикаля или нарушава настоящият протокол, или Общността смята, че е налице такова заобикаляне или нарушение. Русия съобщава резултата от тези разследвания на Общността, включително всяка друга относима информация, която дава възможност да се определи причината на заобикалянето или нарушението, включително действителния произход на стоките.
   3.   По споразумение между Общността и Русия в посочените в параграф 2 разследвания могат да присъстват и служители, определени от Общността.
   4.   В рамките на сътрудничеството, посочено в параграф 1, компетентните органи на Общността и Русия си разменят всякаква информация, която някоя от страните смята за полезна за предотвратяване на заобикалянето или нарушението на разпоредбите на настоящото споразумение. Тази размяна може да включва информация относно търговията с вида продукти, обхванати от настоящото споразумение, между Русия и трети страни, по-специално в случаите, когато Общността има разумни основания да смята, че може да е налице транзитно преминаване на съответните продукти през територията на Русия, преди да бъдат внесени в Общността. Тази информация може да включва, по искане на Общността и при наличие, копия от всички съответни документи.
   5.   При наличие на достатъчно доказателства, че разпоредбите на настоящия протокол са били заобиколени или нарушени, компетентните органи на Русия и на Общността могат да се споразумеят да предприемат всякакви мерки, необходими за предотвратяването на повторение на подобно заобикаляне или нарушение.


title: Решение (ОВППС) 2015/2215 на Съвета от 30 ноември 2015 година в подкрепа на Резолюция 2235 (2015) на ССООН за създаване на съвместен механизъм за разследване между ОЗХО и ООН с цел идентифициране на извършителите на химически атаки в Сирийската арабска република

text:
               1.12.2015

               BG

               Официален вестник на Европейския съюз

               L 314/51

         РЕШЕНИЕ (ОВППС) 2015/2215 НА СЪВЕТА
   от 30 ноември 2015 година
   в подкрепа на Резолюция 2235 (2015) на ССООН за създаване на съвместен механизъм за разследване между ОЗХО и ООН с цел идентифициране на извършителите на химически атаки в Сирийската арабска република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 26, параграф 2 и член 31, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 7 август 2015 г. Съветът за сигурност на ООН единодушно прие Резолюция 2235 (2015), в която осъжда използването на токсични химически вещества, например хлор, като химическо оръжие в Сирийската арабска република и изрази решимостта си да идентифицира отговорниците за тези действия. За тази цел Съветът за сигурност на ООН създаде за период от една година, с възможност за бъдещо продължаване, ако това е необходимо, на съвместен механизъм за разследване с цел идентифициране във възможно най-голяма степен на лицата, образуванията, групите или правителствата, които са извършители, организатори, спонсори или по друг начин са участвали в използването като оръжия на химически вещества, включително хлор или други токсични химически вещества, в Сирийската арабска република, ако проучвателната мисия на Организацията за забрана на химическото оръжие (ОЗХО) установи или е установила, че конкретен инцидент в Сирийската арабска република е свързан или вероятно е свързан с използването като оръжия на химически вещества, включително хлор или други токсични химически вещества.

               (2)

               На 10 септември 2015 г. Съветът за сигурност на ООН одобри препоръките, включващи елементи на мандат за съвместния механизъм за разследване между ОЗХО и ООН, създаден с Резолюция 2235 (2015) на ССООН, които генералният секретар на ООН представи в писмата си до председателя на Съвета за сигурност на ООН от 27 август 2015 г. и 9 септември 2015 г.

               (3)

               В Стратегията на ЕС срещу разпространението на оръжия за масово унищожение („Стратегията“) се подчертава решаващата роля на Конвенцията за забрана на разработването, производството, натрупването и употребата на химическо оръжие и за неговото унищожаване („Конвенцията за химическото оръжие“) и на ОЗХО за създаването на свят без химически оръжия.

               (4)

               Съюзът активно изпълнява Стратегията и привежда в изпълнение мерките, изброени в глава III от нея, по-специално като отпуска финансови средства в подкрепа на конкретни проекти, осъществявани от многостранни институции като ОЗХО. Във връзка с това на 9 декември 2013 г. Съветът прие Решение 2013/726/ОВППС (1) в подкрепа на дейностите на ОЗХО в рамките на Резолюция 2118 (2013) на ССООН, решението на Изпълнителния съвет на ОЗХО от 27 септември 2013 г. относно унищожаването на сирийския химически оръжеен арсенал, както и последващи и свързани с тях резолюции и решения. Освен това на 17 февруари 2015 г. Съветът прие Решение (ОВППС) 2015/259 (2) в подкрепа на дейностите на ОЗХО в рамките на изпълнението на Стратегията.

               (5)

               На 23 септември 2015 г. генералният директор на ОЗХО изпрати писмо до върховния представител на Съюза по въпросите на външните работи и политиката на сигурност („върховния представител“), в което поиска финансов принос от страна на Съюза за доверителния фонд за мисиите на ОЗХО в Сирийската арабска република, включително дейностите, свързани с проучвателната мисия на ОЗХО, в подкрепа на съвместния механизъм за разследване при анализа му на твърденията за използване като оръжия на химически вещества, включително хлор или други токсични химически вещества.

               (6)

               На 24 септември 2015 г. ръководителят на съвместния механизъм за разследване между ОЗХО и ООН изпрати писмо до върховния представител с искане за финансова подкрепа за съвместния механизъм за разследване чрез доверителен фонд.

               (7)

               След присъединяването на Сирийската арабска република към Конвенцията за химическото оръжие, считано от 14 октомври 2013 г., ОЗХО отговаря за проверката на спазването от страна на Сирийската арабска република на Конвенцията за химическото оръжие и на условията в съответните решения на Изпълнителния съвет на ОЗХО и докладва, в координация с генералния секретар на ООН, ако е необходимо, на Съвета за сигурност на ООН за случаи на неспазване на Резолюция 2118 (2013) на ССООН.

               (8)

               Техническото изпълнение на настоящото решение следва да бъде възложено на ОЗХО и на Службата на ООН по въпросите на разоръжаването (UNODA) като изпълнителен орган на доверителния фонд за съвместния механизъм за разследване. Подкрепяните от Съюза проекти могат да бъдат финансирани единствено чрез доброволни вноски в съответните доверителни фондове на ОЗХО и на съвместния механизъм за разследване. Предоставянето на такива вноски от страна на Съюза е важно, за да се позволи на ОЗХО и на съвместния механизъм за разследване да изпълняват задачите, предвидени в Резолюция 2235 (2015) на ССООН.

               (9)

               Надзорът на правилното реализиране на финансовия принос на Съюза следва да бъде възложен на Комисията,

         ПРИЕ НАСТОЯЩОТО РЕШЕНИЕ:
   Член 1
   1.   С оглед на прилагането на някои елементи от Стратегията, Съюзът подкрепя ОЗХО и съвместния механизъм за разследване, като допринася за финансирането на разходите, свързани с техните дейности по силата на Резолюция 2235 (2015) на ССООН, със следната обща цел: идентифициране във възможно най-голяма степен на лицата, образуванията, групите или правителствата, които са извършители, организатори, спонсори или по друг начин са участвали в използването като оръжия на химически вещества, включително хлор или други токсични химически вещества, в Сирийската арабска република, ако проучвателната мисия на ОЗХО установи или е установила, че конкретен инцидент в Сирийската арабска република е свързан или вероятно е свързан с използването като оръжия на химически вещества, включително хлор или други токсични химически вещества.
   2.   За постигането на целта, посочена в параграф 1, Съюзът предприема следните проекти:

               а)

               специални мисии на ОЗХО в Сирийската арабска република, включващи дейности, свързани с проучвателната мисия на ОЗХО в подкрепа на съвместния механизъм за разследване при анализа му на твърденията за използване като оръжия на химически вещества, включително хлор или други токсични химически вещества;

               б)

               съвместния механизъм за разследване между ОЗХО и ООН, в т.ч. неговото създаване и способността му да започне да функционира пълноценно съгласно Резолюция 2235 (2015) на ССООН.

         В приложението се съдържа подробно описание на посочените проекти.
   Член 2
   1.   За изпълнението на настоящото решение отговаря върховният представител.
   2.   Техническото изпълнение на проектите, посочени в член 1, параграф 2, се възлага на ОЗХО и на UNODA като изпълнителен орган на доверителния фонд на съвместния механизъм за разследване. Те изпълняват тази задача под ръководството на върховния представител. За тази цел върховният представител сключва необходимите договорености с ОЗХО и UNODA.
   Член 3
   1.   Референтната финансова сума за изпълнението на проектите, посочени в член 1, параграф 2, е 4 586 096,00 EUR.
   2.   Разходите, които се финансират от сумата по параграф 1, се управляват в съответствие с процедурите и правилата, приложими за бюджета на Съюза.
   3.   Комисията следи за правилното управление на разходите, посочени в параграф 1. За тази цел тя сключва споразумения за финансиране съответно с ОЗХО и UNODA като изпълнителен орган на доверителния фонд на съвместния механизъм за разследване. В споразуменията за финансиране се посочва, че ОЗХО и ООН трябва да осигуряват видимост за приноса на Съюза, която да съответства на неговия размер.
   4.   Комисията полага усилия да сключи посочените в параграф 3 споразумения за финансиране във възможно най-кратък срок след влизането в сила на настоящото решение. Тя информира Съвета за евентуалните трудности в хода на този процес и за датата на сключване на посочените споразумения за финансиране.
   Член 4
   1.   Върховният представител докладва на Съвета за изпълнението на настоящото решение въз основа на редовни доклади, изготвяни от ОЗХО и съвместния механизъм за разследване между ОЗХО и ООН. Тези доклади служат за основата на оценка, извършвана от Съвета.
   2.   Комисията предоставя на Съвета информация по финансовите аспекти на изпълнението на проекта, посочен в член 1, параграф 2.
   Член 5
   1.   Настоящото решение влиза в сила в деня на приемането му.
   2.   Срокът му на действие изтича 18 месеца след датата на сключване между Комисията и съответно ОЗХО и UNODA на споразуменията за финансиране, посочени в член 3, параграф 3, или на 31 май 2016 г., ако преди тази дата не са сключени такива споразумения за финансиране.

      Съставено в Брюксел на 30 ноември 2015 година.

            За Съвета

            Председател

         É. SCHNEIDER

      (1)  Решение 2013/726/ОВППС на Съвета от 9 декември 2013 г. в подкрепа на резолюция 2118 (2013) на Съвета за сигурност решение на изпълнителния съвет на ОЗХО EC-M-33/Dec 1 в рамките на изпълнението на Стратегията на ЕС срещу разпространението на оръжия за масово унищожение (ОВ L 329, 10.12.2013 г., стр. 41).

      (2)  Решение (ОВППС) 2015/259 на Съвета от 17 февруари 2015 г. в подкрепа на дейностите на Организацията за забрана на химическото оръжие (ОЗХО) в рамките на изпълнението на Стратегията на ЕС срещу разпространението на оръжия за масово унищожение (ОВ L 43, 18.2.2015 г., стр. 14).

      ПРИЛОЖЕНИЕ

         Подкрепа от Европейския съюз за Резолюция 2235 (2015) на ССООН в рамките на изпълнението на Стратегията на ЕС срещу разпространението на оръжия за масово унищожение

      1.   Обща рамка и цели

      През април 2014 г., в разгара на операцията за отстраняване и унищожаване на сирийските химически оръжия, се появиха редица сериозни твърдения относно използването на хлор като оръжие срещу цивилното население. Генералният директор на Организацията за забрана на химическото оръжие (ОЗХО) създаде проучвателна мисия на ОЗХО, която да проучи тези твърдения. Това решение беше подкрепено от Изпълнителния съвет на ОЗХО, а генералният секретар на ООН заяви ангажимента си за съдействие.
      През май 2014 г. екип, включващ персонал на ОЗХО и ООН, направи опит да проведе разследване на място в едно от селата, за които се твърди, че са атакувани с хлор. При преминаването през буферна зона, разположена между районите, контролирани от сирийското правителство и тези, контролирани от опозицията, екипът стана обект на въоръжено нападение и трябваше да преустанови мисията. Независимо от това, на безопасно място извън Сирия, проучвателната мисия продължи работата си и разпита очевидци, лекари, хора, оказвали първа помощ, както и жертви. Въз основа на тази работа проучвателната мисия заключи с висока степен на надеждност, че хлор, в чист вид или в смес, действително е бил използван като оръжие в три села в северната част на Сирия.
      В своето решение EC-M-48/DEC.1 от 4 февруари 2015 г. Изпълнителният съвет на ОЗХО изрази сериозна загриженост по повод на заключенията на проучвателната мисия и потвърди отново, че осъжда по възможно най-категоричен начин използването на химически оръжия от когото и да било и при каквито и да е обстоятелства. Изпълнителният съвет на ОЗХО изрази и подкрепата си за продължаването на работата на проучвателната мисия, в частност чрез проучване на цялата налична информация, отнасяща се до твърденията за използване на химически оръжия в Сирия, включително информацията, предоставена от Сирийската арабска република или от други страни. Това беше последвано от приемането на 6 март 2015 г. на Резолюция 2209 (2015) на ССООН, в която Съветът за сигурност на ООН одобри решението на Изпълнителния съвет на ОЗХО и призова за търсене на отговорност от лицата, отговорни за тези атаки.
      След тази резолюция, на 7 август 2015 г. Съветът за сигурност на ООН прие с единодушие Резолюция 2235 (2015) на ССООН, в която осъжда използването на токсични химически вещества, например хлор, като химическо оръжие в Сирийската арабска република и изрази решимостта си да идентифицира отговорниците за тези действия. Във връзка с това Съветът за сигурност на ООН припомни Протокола за забрана на използването по време на война на задушливи, отровни и други газове и на бактериологически методи за водене на война, Конвенцията за забрана на разработването, производството, натрупването и употребата на химическо оръжие и за неговото унищожаване (Конвенцията за химическото оръжие) и резолюции 1540 (2004), 2118 (2013) и 2209 (2015) на ССООН. Съветът за сигурност на ООН създаде за период от една година, с възможност за бъдещо продължаване, ако това е необходимо, на съвместен механизъм за разследване между ОЗХО и ООН, който да идентифицира във възможно най-голяма степен лицата, образуванията, групите или правителствата, които са извършители, организатори, спонсори или по друг начин са участвали в използването като оръжия на химически вещества, включително хлор или други токсични химически вещества, в Сирийската арабска република, ако проучвателната мисия на ОЗХО установи или е установила, че конкретен инцидент в Сирийската арабска република е свързан или вероятно е свързан с използването като оръжия на химически вещества, включително хлор или други токсични химически вещества. Този механизъм е в процес на създаване.
      За тази цел Съюзът следва да подкрепи ОЗХО и съвместния механизъм за разследване в съответните им задачи съгласно Резолюция 2235 (2015) на ССООН и решение EC-M-48/DEC.1 на Изпълнителния съвет на ОЗХО, както и съгласно Конвенцията за химическото оръжие.
      2.   Описание на проектите

      А.   Проект 1: Проучвателни мисии на ОЗХО
      1.   Цел на проекта
      Оказване на подкрепа за изпълнението на мандата на проучвателната мисия на ОЗХО съгласно Резолюция 2235 (2015) на ССООН и решение EC-M-48/DEC.1 на Изпълнителния съвет на ОЗХО, както и съгласно Конвенцията за химическото оръжие, посредством покриване на свързаните с проучвателната мисия оперативни разходи. Тези разходи включват наемане на външни консултанти с конкретни умения (например устни преводачи и лекари), както и доставяне на необходимото оборудване на ОЗХО, необходимо на екипа на проучвателната мисия.
      2.   Очаквани резултати
      Текущата дейност на проучвателната мисия ще хвърли светлина върху редица твърдения за използване на токсични химически вещества в Сирийската арабска република, като мисията ще си сътрудничи тясно със съвместния механизъм за разследване, като по този начин допринесе за изпълнението на мандата на съвместния механизъм за разследване съгласно точка 5 от Резолюция 2235 (2015) на ССООН.
      3.   Описание на проекта
      Проучвателната мисия продължава да прави оценка на това дали при предполагаемите инциденти в Сирийската арабска република са използвани или има вероятност да са били използвани химически вещества като оръжия. Дейностите на проучвателната мисия обхващат както твърденията за минали инциденти, така и инцидентите, които могат да възникнат в бъдеще. Сложността на тези дейности може да варира съществено; поради това точният брой на интервенциите не може да бъде прецизиран.
      Въз основа на опита от интервенциите през 2015 г. ОЗХО очаква, че през 2016 г. операциите на проучвателната мисия могат да включват разполагането на шест мисии, в които да участват от шест до 12 инспектори, като всяка от мисиите ще е с продължителност от около три седмици. Всяка мисия вероятно ще включва наемането на външни консултанти с конкретни умения, като преводачи и лекари.
      Следните дейности са планирани като част от проучвателната мисия:

                  а)

                  интервюта: естеството на предполагаемите инциденти е такова, че може да се наложи да бъдат изслушани много и различни свидетели. Те включват:

                              —

                              медицински персонал,

                              —

                              хора, оказвали първа помощ,

                              —

                              лекари,

                              —

                              жертви,

                              —

                              други свидетели.

                        Интервюиращите екипи трябва да имат мултидисциплинарен опит, включително в областта на оръжията, химическите вещества, медицинските признаци и симптоми, както и да разполагат с устен превод;

                  б)

                  медицински прегледи и събиране на биомедицински проби;

                  в)

                  идентификация, събиране и анализ на пробите;

                  г)

                  обработка на доказателствата, включително от общественодостъпни източници, както и елементи, предоставени от свидетели и трети страни. В допълнение към интервюиращите екипи, особено необходим в тази област е мултидисциплинарният опит;

                  д)

                  изготвяне на доклади;

                  е)

                  обучение, включително опреснително обучение, за да се поддържат знанията в съответствие със съвременните практики:

                              —

                              обучение за безопасни и сигурни подходи на място;

                              —

                              техники за интервюиране;

                              —

                              боравене с доказателствата и тяхното съхраняване, включително система за надзор;

                              —

                              осведоменост относно взривните военни остатъци;

                              —

                              курс за обучение относно токсичните химически вещества;

                              —

                              осведоменост относно съдебномедицинските методи;

                              —

                              основни знания по индустриална химия и изготвяне на химически профили;

                  ж)

                  оценка на обекта и използване на събраните на място данни;

                  з)

                  персонал и експертни знания в подкрепа на мисиите, особено за комплексните мисии.

            Б.   Проект 2: Съвместен механизъм за разследване между ОЗХО и ООН
      1.   Цел на проекта
      Оказване на подкрепа за бързото създаване на съвместния механизъм за разследване и способността му да започне да функционира пълноценно съгласно Резолюция 2235 (2015) на ССООН.
      2.   Очаквани резултати
      Идентифициране във възможно най-голяма степен на лицата, образуванията, групите или правителствата, които са извършители, организатори, спонсори или по друг начин са участвали в използването като оръжия на химически вещества, включително хлор или други токсични химически вещества, в Сирийската арабска република.
      3.   Описание на проекта
      Съветът за сигурност на ООН одобри препоръките на генералния секретар на ООН относно създаването и функционирането на съвместния механизъм за разследване и поиска генералният секретар на ООН, в координация с генералния директор на ОЗХО, незабавно да предприеме действията и мерките и да определи договореностите, които са необходими за бързото създаване и пълноценното функциониране на съвместния механизъм за разследване, включително подбора на безпристрастни и опитни служители с необходимите умения и експертен опит, с цел цялостно изпълнение на отговорностите по Резолюция 2235 (2015) на ССООН.
      Съвместният механизъм за разследване се ръководи от независима тричленна група („ръководна група“), която се подкрепя от ядро специалисти, групирани в три компонента. Във връзка с това съвместният механизъм за разследване се оглавява от заместник генералния секретар, който има обща отговорност, и двама заместници, отговарящи съответно за политическия и следствения компонент.
      Ръководството на съвместния механизъм за разследване се подпомага от три компонента. Политическата служба със седалище в Ню Йорк ще предоставя политически анализи и правни становища и ще отговаря за връзките с медиите и административната подкрепа. Следствената служба със седалище в Хага ще осигурява химически и медицински анализи, съдебно-медицински експертен опит, анализи на военните арсенали, разследвания и анализ на информацията. Службата за подкрепа на операциите със седалище в Ню Йорк ще оказва подкрепа на политическия и следствения компонент.
      Основният персонал на съвместния механизъм за разследване, с изключение на този с административна функция, ще се финансира от редовния бюджет. Съветът за сигурност реши материалните и техническите нужди да бъдат финансирани с доброволни вноски. За тази цел генералният секретариат на ООН създаде доверителен фонд, който ще се управлява в съответствие с административните и финансовите правила на ООН.
      В съответствие със Стратегията на ЕС срещу разпространението на оръжия за масово унищожение, която поставя за цел укрепване на ролята на Съвета за сигурност на ООН и подобряване на неговия експертен опит при посрещането на предизвикателствата, свързани с разпространението на тези оръжия, Съюзът подкрепя изпълнението на Резолюция 2235 (2015) на ССООН, по-специално в областите с висок потенциал за видимо и бързо въздействие при създаването на съвместния механизъм за разследване и неговата способност да започне да функционира пълноценно.
      Това включва подкрепа за следните дейности:

                  а)

                  финализиране осигуряването на офиси в Ню Йорк и Хага съответно за ръководната група и нейната политическа и следствена служба, както и за службата за подкрепа на операциите, и закупуване на офис обзавеждане и заключващи се шкафове, за да се гарантира сигурното съхранение на информацията и материалите, получени и/или генерирани от съвместния механизъм за разследване;

                  б)

                  разработване и експлоатиране на система за управление на архивни документи, която да разполага със солиден режим за информационна сигурност за цялата информация, получена или генерирана от съвместния механизъм за разследване при неговата работа; този режим ще е съобразен с изискванията за поверителност и сигурност, необходими за съхраняването и използването на информацията и материалите, получени и/или генерирани от съвместния механизъм за разследване;

                  в)

                  подготовка за евентуалното изпращане на следователи на съвместния механизъм за разследване в Сирийската арабска република, ако съвместният механизъм за разследване сметне, че това е необходимо за провежданото от него разследване, и ако прецени, че има разумни основания да смята, че достъпът до Сирия е оправдан, включително в райони, които се намират на сирийска територия, но са извън контрола на Сирийската арабска република;

                  г)

                  закупуване на оборудване за комуникации и във връзка със сигурността, както и на офис оборудване за подпомагане на съвместния механизъм за разследване при изпълнението на мандата му. Това включва компютърно оборудване (специален сървър, компютри, преносими компютри с докинг станции, допълнителен набор от компютри за интранет мрежа, която не е свързана с интернет, професионални машини за унищожаване на хартиени документи и др.), които трябва да осигурят прилагането на режима за информационна сигурност, посочен в буква б).

            Финансирането на допълнителните експертни знания и дейности се осигурява от доброволни вноски в зависимост от новопоявяващите се нужди. Необходимо е да се наемат за кратки периоди от време аd hoc експертни консултанти, включително с оглед на бързото разработване на системата за управление на архивни документи и на режима за информационна сигурност, посочен в буква б), както и за разработването на стандартни оперативни процедури.
      3.   Продължителност

      Предвидената продължителност за изпълнение на тези проекти е 12 месеца.
      4.   Изпълнителни агенции

      Техническото изпълнение на проект 1 ще бъде възложено на ОЗХО. Проектът ще се изпълнява от служители на ОЗХО, експерти и изпълнители.
      Техническото изпълнение на проект 2 се възлага на Службата на ООН по въпросите на разоръжаването от името на съвместния механизъм за разследване между ОЗХО и ООН. Проектът се изпълнява от служители на съвместния механизъм за разследване, консултанти и изпълнители.
      ООН и ОЗХО ще развиват дейностите си в сътрудничество със съответните партньори, включително международни организации и агенции, с цел осигуряване на ефективни синергии и избягване на дублирането.
      5.   Видимост на Съюза

      Изпълнителните агенции вземат всички подходящи мерки за популяризиране на факта, че това действие се финансира от Съюза. Тези мерки се прилагат в съответствие с Наръчника за комуникация и видимост на външната дейност на ЕС, публикуван от Европейската комисия.
      6.   Докладване

      Изпълнителните агенции изготвя:

                  а)

                  редовни доклади относно изпълнението на съответните проекти; и

                  б)

                  окончателен доклад не по-късно от 3 месеца след приключване на съответните дейности

            7.   Прогнозни общи разходи за проектите

      Общата стойност на проектите възлиза на 4 586 096,00 EUR.